Rangų lentelė

Rangų lentelė arba rangų tabelis () – pareiginių laipsnių lentelė Rusijos imperijoje, kuri nurodė civilinių, karinių ir dvaro laipsnių vyresniškumo eilę. Patvirtinta caro Petro I 1722 m. sausio 24 d. (vasario 4 d.) ir panaikinta 1917 m.

 Istorija 
Įstatymas apie Rangų lentelę paremtas panašiomis laipsnių lentelėmis, kurios egzistavo to meto Prancūzijoje, Prūsijoje, Švedijoje ir Danijoje. Petras I šį įstatymą panaudojo kaip priemonę kovai su tradicijomis, kai kilmė lemdavo žmogaus galimybę užimti tam tikras pareigas ir tarnauti Rusijos imperatoriui. Rangų lentelė nurodė žmogaus padėtį pagal jo tarnybą carui, o ne pagal kilmę ar bajorišką giminės vyresnybę. Lenelėje visi kariniai, civiliniai ir dvaro laipsniai sudėlioti į 14 klasių. Valdininkas ar karininkas turėjo atitikti tam tikrus reikalavimus, kad galėtų užimti aukštesnės klasės pareigas. 1-5 klasių laipsnius galėjo suteikti tik pats Rusijos imperatorius.

Pradinis lentelės variantas suklasifikavo 262 civilinius ir karinius (pėstininkų, gvardijos, artilerijos ir laivyno) laipsnius. XVIII a. pabaigoje daugelis tų senųjų laipsnių buvo panaikinti.

 Rangas ir pagarba 
Lentelės pabaigoje buvo komentarai, kur buvo nurodyta: 
Imperatoriškojo kraujo kunigaikščiai turi pirmenybę prieš bet kuriuos kitus kunigaikščius bei aukštuosius Rusijos valstybės tarnautojus. Tai vienintelė išimtis, o visų kitų tarnaujančiųjų padėtį lemia tik laipsnis, o ne kilmė.

Už reikalavimą viešose iškilmėse bei oficialiuose renginiuose suteikti pagarbą ir/ar vietą, aukštesnę, nei priklauso pagal laipsnį, būdavo baudžiama bauda, kuri buvo lygi baudžiamojo dviejų mėnesių algai. Vienas trečdalis baudos sumos būdavo atiduodamas skundėjui, o likusius pinigus perduodavo ligoninėms. Tokia pati bauda buvo numatyta už savo vietos užleidimą žemesnio rango asmeniui.

Nekilmingi valdininkai ar kariškiai, pasiekę tam tikrą lentelės numatytą klasę, automatiškai tapdavo bajorais. Valdininkas, pakeltas į 14 klasės laipsnį, automatiškai gaudavo asmeninę bajorystę, o, gavęs 8 klasės laipsnį, gaudavo paveldimą bajorystę. Karininkai paveldimą bajorystę gaudavo kartu su 14 klasės laipsniu.

1856 m. klasės, suteikiančios paveldimą bajoro titulą buvo paslinktos: civiliai jį gaudavo kartu su 4 klasės laipsniu, o karininkai – su 6 klasės laipsniu. Pvz., Vladimiro Lenino tėvas dirbo Rusijos švietimo sistemoje ir darydamas karjerą 1874 m. gavo tikrojo valstybės patarėjo laipsnį, kuris kartu suteikė ir paveldimą bajorystę.

Asmenys, tarnavę kitose valstybėse, atitinkamą laipsnį Rusijos imperijoje galėdavo gauti tik tada, jeigu Rusijoje patvirtindavo tenai jų užimtą padėtį. Tituluotų bajorų palikuonys, skirtingai nei netituluoti asmenys, turėjo teisę dalyvauti dvaro renginiuose, bet negaudavo jokio laipsnio, kol jo neužsitarnaudavo. Tiek karinius, tiek civilinius laipsnius teikdavo už ištarnautą laiką arba už tarnybinius nuopelnus.

Rangų lentelės įstatymas reikalavo, kad kiekvienas turi turėti ekipažą ir mundurą, kurie atitinka jo laipsnį. Vieša bausmė aikštėje arba vieši kankinimai atima laipsnį, kuris gali būti grąžintas tik už ypatingus nuopelnus, atskiru įsakymu. Ištekėjusi moteris turi elgtis pagal jos vyro laipsnį ir gali būti baudžiamos baudomis, jei nusikals savo laipsniui.
Dukroms pripažįstamas keliais laipsniais žemesnis laipsnis, negu turi jų tėvas.

Asmuo, gavęs bet kurį iš 8 pirmųjų civilinių ar dvaro rangų, tampa vyresniuoju bajoru su paveldima bajoryste („net jei būtų žemos giminės“). Kariškiai gauna paveldimą bajorystę kartu su pirmuoju vyresniojo karininko laipsniu (обер-офицерский чин). Tokiais atvejais tą bajorystę paveldi tik tie vaikai, kurie gimė po tos bajorystės gavimo. Jei po paveldimos bajorystės gavimo daugiau vaikų negimė, tuomet galima kreiptis su prašymu, kad bajorystė būtų suteikta kažkuriam iš ankstesniųjų vaikų.

 Karjeros laiptai 
Rangų lentelė numatė perkėlimą iš žemesnės į aukštesnę klasę kas kelerius tarnybos metus. XIX a. viduryje galiojo taisyklės, pagal kurias nuo 14 iki 9 klasės į aukštesnę klasę kelta po 3 metų išdirbio, iš 9 į 8 – po ketverių metų, iš 8 į 7 – po 5-erių metų, iš 7 į 6 – po šešerių metų, iš 6 į 5 – po ketverių metų, nuo 5 į 4 – po trejų metų.

1-2 klasės buvo įtakingiausios. Jas skirstė Imperatorius. 1–5 klasės vienijo aukščiausius biurokratijos atstovus, veikiančius valstybės politikos kryptį. 2 grupė – 6-8 klasės sudarė vykdomąją valdžią, o 9–14 klasių valdininkai galėjo atlikti kanceliarines arba žemas vykdomąsias pareigas.

 Rangų lentelė 
+KlasėCiviliniai laipsniaiKariniai laipsniaiDvaro laipsniaiI Kancleris
 Tikrasis slaptasis 1-os klasės patarėjas (Действительный тайный советник 1-го класса) Generolas feldmaršalas (Генерал-фельдмаршал)
 Generolas admirolas (Генерал-адмирал) NėraII Tikrasis slaptasis patarėjas (Действительный тайный советник) Generolas anšefas (Генерал-аншеф) (1730–1796) (1763—1796)
 Infanterijos generolas (Генерал от инфантерии) (iki 1763, nuo 1796)
 Kavalerijos generolas (Генерал от кавалерии) (iki 1763, nuo 1796)
 Artilerijos generolas (Генерал от артиллерии) (nuo 1796)
 Generolas feldceichmeisteris (artilerija) (Генерал-фельдцейхмейстер) (iki 1763)
 Inžinierius generolas (Инженер-генерал) (nuo 1802)
 Admirolas (Адмирал) Oberkamerheras (Обер-камергер)
 Oberhofmaršalas (Обер-гофмаршал)
 Oberštalmeisteris (Обер-шталмейстер)
 Oberjegermeisteris (Обер-егермейстер)
 Oberhofmeisteris (Обер-гофмейстер)
 Oberšenkas (Обер-шенк)
 Oberceremonmeisteris (Обер-церемониймейстер) (nuo 1844)III Slaptasis patarėjas (Тайный советник) (nuo 1724) Generolas leitenantas (Генерал-лейтенант) (iki 1741, nuo 1796)
 Generolas poručikas (Генерал-поручик) (1741—1796)
 Viceadmirolas (Вице-адмирал)
 General-krigskomisaras (tiekimas) (Генерал-кригскомиссар) (iki 1884) Hofmeisteris (Гофмейстер)
 Oberceremonmeisteris (Обер-церемониймейстер]) (nuo 1801)
 Oberforšneideris (Обер-форшнейдер)IV Slaptasis patarėjas (Тайный советник) (iki 1724)
 Tikrasis valstybės patarėjas (Действительный статский советник) (nuo 1724) Generolas majoras (Генерал-майор)
 Šautbenachtas (laivynas) (Шаутбенахт) (1722—1740)
 Kontradmirolas (Контр-адмирал) (nuo 1740)
 Oberšterkrigskomisaras (tiekimas) (Обер-штер-кригскомиссар) (iki 1884) Kamerheras (Камергер) (nuo 1737 iki 1809)V Valstybės patarėjas (Статский советник) (nuo 1724) Brigadininkas (Бригадир) (XVIII a.)
 Kapitonas komandoras (Капитан-командор) (1707–1732, 1751–1764, 1798–1827)
 Šterkrigskomisaras (tiekimas) (Штер-крикскомиссар) (iki 1884) Ceremonmeisteris (Церемониймейстер) (nuo 1884)VI Kolegijos patarėjas (Коллежский советник) Pulkininkas (Полковник)
 1-o rango kapitonas (Капитан 1-го ранга)
 Vicepulkininkas (Вице-полковник) (maždaug iki 1797)
 Oberkrygskomisaras (обер-кригскомиссар) Kamerfurjeris (Камер-фурьер) (iki 1884)
 Kamerheras (Камергер) (iki 1737)VII Dvaro patarėjas (Надворный советник) Papulkininkis (Подполковник)
 Kariuomenės viršila (Войсковой старшина) (nuo 1884)
 2-o rango kapitonas (Капитан 2-го ранга)
 Krygskomisaras (кригскомиссар)NėraVIII Kolegijos asesorius (Коллежский асессор) Premjermajoras (Премьер-майор) ir Sekundmajoras (секунд-майор) (1731–1796)
 Majoras (Майор) (iki 1884)
 Kariuomenės viršila (Войсковой старшина) (1796–1884)
 Kapitonas (Капитан) (nuo 1884)
 Rotmistras (Ротмистр) (nuo 1884)
 Esaulas (Есаул) (с 1884)
 3-io rango kapitonas (Капитан 3-го ранга) Hoffurjeris (Гоф-фурьер)IX Titulinis patarėjas (Титулярный советник) Kapitonas (Капитан) (iki 1884)
 Rotmistras (Ротмистр) (iki 1884)
 Esaulas (Есаул) (iki 1884)
 Štabskapitonas (Штабс-капитан) (nuo 1884)
 Štabsrotmistras (Штабс-ротмистр) (nuo 1884)
 Paesaulis (Подъесаул) (nuo 1884)NėraX Kolegijos sekretorius (Коллежский секретарь) Kapitonas poručikas (Капитан-поручик) (iki 1798)
 Paesaulis (Подъесаул) (iki 1884)
 Štabskapitonas (Штабс-капитан) (1797–1884)
 Štabsrotmistras (Штабс-ротмистр) (1797–1884)
 Poručikas (Поручик) (nuo 1884)
 Sotnikas (šimtininkas) (Сотник) (nuo 1884)
 Mičmanas (Мичман) (nuo 1884)NėraXI Laivo sekretorius (Корабельный секретарь) (iki 1834) Poručikas (Поручик) (iki 1884) Kamerjunkeris (Камер-юнкер)XII Gubernijos sekretorius (Губернский секретарь) Podporučikas (Подпоручик) (nuo 1884)
 Kornetas (Корнет) (nuo 1884)
 Chorunžis (Хорунжий) (nuo 1884)
 Mičmanas (Мичман) (nuo 1764)NėraXIII Kabineto registratorius (Кабинетский регистратор)
 Provincijos sekretorius (Провинциальный секретарь)
 Senato registratorius (Сенатский регистратор) (nuo 1764)
 Sinodo registratorius (Синодский регистратор) (nuo 1764) Podporučikas (Подпоручик) (iki 1884)
 Kornetas (Корнет) (iki 1884)
 Chorunžis (Хорунжий) (iki 1884)
 Praporščikas (Прапорщик) (nuo 1884)
 Mičmanas (Мичман) (nuo 1758)NėraXIV Kolegijos registratorius (Коллежский регистратор) Praporščikas (Прапорщик) (iki 1884)Nėra

+ Kreipinys pagal klasęI – IIIII – IVVVI – VII–VIIIIX – X–XI – XII–XIII -
XIVВаше высокопревосходительствоВаше превосходительствоВаше высокородиеВаше высокоблагородиеВаше благородие

 Nuorodos 
 Табель о рангах (по состоянию на 2-ю пол. XIX – начало XX века) 
 Табель о рангах 

Kategorija:Rusijos imperijos kariniai laipsniai